PATVIRTINTA

Jonavos Jeronimo Ralio gimnazijos

direktoriaus 2019 m. sausio 31 d.

įsakymu Nr.V1-23

**JONAVOS JERONIMO RALIO GIMNAZIJOS INTERNETINĖS SVETAINĖS PRIVATUMO POLITIKOS TAISYKLĖS**

**I SKYRIUS**

**PAGRINDINĖS SĄVOKOS**

1. **Jonavos Jeronimo Ralio gimnazija,** įstaigos kodas 190301488, registracijos adresas Žeimių g. 20, LT-55125 Jonava, kontaktai: el. p. info@jralio.lt, tel. +370 349 69 075. Toliau privatumo politikos taisyklėse „Gimnazija“.
2. **www.jralio.lt** – elektroninė svetainė, esanti adresu www.jralio.lt.
3. **Socialinės paskyros –** tai www.jralio.lt paskyros Facebook, Twitter ar kt. socialiniuose tinkluose, kuriuose suteikiama informacija apie Gimnaziją ir joje teikiamas pagrindinio ir vidurinio ugdymo paslaugas ir saviraiškos poreikių tenkinimopaslaugas.
4. **Naršyklė** – yra programa, skirta atvaizduoti internetinius puslapius (tinklalapius) žiniatinklyje ar asmeniniame kompiuteryje.
5. **Asmens duomenys** – bet kuri informacija, susijusi su fiziniu asmeniu – duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant tokiais duomenimis kaip asmens kodas, vienas arba keli asmeniui būdingi fizinio, fiziologinio, psichologinio, ekonominio, kultūrinio ar socialinio pobūdžio požymiai.
6. **Privatumo politika** – šis dokumentas, kuriame yra numatytos pagrindinės asmens duomenų rinkimo, kaupimo, tvarkymo ir laikymo taisyklės, naudojantis www.jralio.lt.
7. **IP adresas** – kiekvienam prie interneto prijungtam kompiuteriui priskirtas unikalus numeris, kuris žinomas kaip interneto protokolo (IP) adresas ir pagal kurį galima identifikuoti asmenį.
8. **Slapukai –** duomenų analizavimo valdymo įrankiai.

**II SKYRIUS**

**BENDROSIOS NUOSTATOS**

1. www.jralio.lt Privatumo politikoje numatytos pagrindinės asmens duomenų rinkimo, kaupimo ir jų tvarkymo taisyklės vartotojui naudojantis www.jralio.lt internetine svetaine.
2. Taisyklės paruoštos atsižvelgiant į tai, jog www.jralio.lt elektroninėje svetainėje nėra vykdoma elektroninė parduotuvė, be to, nėra galimybės sukurti paskyrą. Elektroninėje svetainėje taip pat nėra naudojami Slapukai.
3. Privatumo politika skirta apsaugoti ir ginti www.jralio.lt vartotojų asmens duomenis nuo neteisėto naudojimo.
4. Privatumo politikos taisyklių tikslas – reglamentuoti asmens duomenų tvarkymą Gimnazijos internetiniame puslapyje www.jralio.lt, užtikrinant 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo nuostatas, Lietuvos Respublikos asmens duomenų teisinės apsaugos įstatymo bei kitų susijusių teisės aktų laikymąsi ir įgyvendinimą.
5. Gimnazijos internetiniame puslapyje www.jralio.lt gali būti pateikiamos nuorodos į ir iš Gimnazijos partnerių, reklamos tiekėjų, susijusių asmenų tinklapių. Prašome atkreipti dėmesį, kad kitų asmenų tinklalapiai, į kuriuos vartotojai patenka, rinkdamiesi nuorodos internetiniame puslapyje www.jralio.lt, turi savo privatumo politikas ir Gimnazija neprisiima jokios atsakomybės dėl šių privatumo politikų. Rekomenduojama vartotojams susipažinti su šių kitų tinklalapių privatumo politikomis prieš pateikiant jose bet kokius savo asmeninius duomenis.

**III SKYRIUS**

**ASMENS DUOMENŲ SAUGOJIMO IR NAUDOJIMO TVARKA**

1. Gimnazija įsipareigoja neatskleisti vartotojo asmens duomenų tretiesiems asmenims, išskyrus šiuos atvejus:
	1. Jeigu yra vartotojo sutikimas asmens duomenų atskleidimui.
	2. Gimnazijos partnerius, teikiančius paslaugas, susijusias su vartotojo užsakytomis Paslaugomis tinkamu įvykdymu.
	3. Gimnazija taip pat gali perduoti vartotojo asmens duomenis tretiesiems asmenims, kurie Gimnazijos vardu veikia kaip Duomenų tvarkytojai. Asmens duomenys gali būti teikiami tik tiems Duomenų tvarkytojams, su kuriais Gimnazija yra pasirašiusi atitinkamas sutartis ar bendradarbiavimo sutartyse yra nuostatos aptariančios asmens duomenų perdavimą/teikimą ir Duomenų tvarkytojas užtikrina adekvačią perduodamų asmens duomenų apsaugą.
	4. Visais kitais atvejais vartotojo asmens duomenys tretiesiems asmenims gali būti atskleidžiami tik Lietuvos Respublikos teisės aktų numatyta tvarka. Duomenų subjekto asmens duomenis Gimnazija gali perduoti vyriausybinėms ar teisėsaugos institucijoms, joms pareikalavus.
2. Nepaisant to, kad Gimnazija imasi visų protingų pastangų tam, kad apsaugotų asmenų duomenis, Gimnazija negali garantuoti saugaus duomenų perdavimo elektroninei svetainei. Bet kokios duomenų perdavimo procedūros yra atliekamos išimtinai vartotojo rizika. Nuo duomenų gavimo momento, Gimnazija taiko itin griežtas vartotojo asmens duomenų apsaugos tvarkas bei technines ir organizacines priemones tam, kad būtų užtikrinta apsauga nuo nepatvirtintos prieigos prie asmenų duomenų.
3. Gimnazija naudoja vartotojo asmenų duomenis, tam, kad suteiktų vartotojams informaciją, Paslaugas, kurių vartotojai pageidauja arba, kurie galėtų sudominti vartotojus tuo atveju, jeigu vartotojai yra davę sutikimus būti informuoti šiuo tikslu.
4. Gimnazijos internetiniame puslapyje gali būti renkama tam tikra informacija apie vartotojo apsilankymą, pavyzdžiui: (I) Interneto protokolo (IP), kurį naudodamas vartotojas pasiekia internetą, adresas; (II) vartotojo apsilankymo Gimnazijos internetiniame puslapyje data ir laikas; (III) Kiti internetiniai puslapiai, kuriuos vartotojas aplanko būdamas Gimnazijos internetiniame puslapyje; (IV) Naudojama naršyklė; (V) Informacija apie vartotojo kompiuterio operacinę sistemą; (VI) Mobiliųjų programėlių versijos; (VII) Kalbos nustatymai. Jei vartotojas naudoja mobilųjį įrenginį, taip pat gali būti renkami duomenys, leidžiantys nustatyti mobiliojo įrenginio tipą, įrenginio nustatymus, taip pat geografines (ilgumos ir platumos) koordinates. Ši informacija naudojama Gimnazijos internetiniam puslapiui pagerinti, tendencijoms analizuoti, produktų ir paslaugų tobulinimui ir Gimnazijos internetiniam puslapiui administruoti. Vartotojas šiuos duomenis savanoriškai pateikia naudodamasis Gimnazijos teikiamomis Paslaugomis, tapęs registruotu Gimnazijos internetinio puslapio vartotoju ar lankydamasis Gimnazijos internetiniame puslapyje.

**IV SKYRIUS**

**DUOMENŲ SUBJEKTŲ TEISĖS**

1. Vartotojas turi šias pagrindines teises www.jralio.lt svetainėje:
	1. Žinoti apie savo asmeninių duomenų tvarkymą.
	2. Susipažinti su savo asmeniniais duomenimis ir kaip jie yra tvarkomi.
	3. Reikalauti ištaisyti ar sunaikinti vartotojo asmeninius duomenis, kuriais disponuoja Gimnazija.
	4. Nesutikti, kad būtų tvarkomi vartotojo asmens duomenys.
	5. Taip pat turi teisę pateikti skundą dėl netinkamo ar neteisėto asmens duomenų tvarkymo Valstybinei duomenų apsaugos inspekcijai – buveinės adresas A. Juozapavičiaus g. 6, LT-09310 Vilnius, www.ada.lt.
2. Vartotojas, pateikęs prašymą raštu (kartu pridėdamas asmens tapatybę patvirtinantį dokumentą), turi teisę susipažinti su www.jralio.lt svetainėje tvarkomais vartotojo asmens duomenimis bei gauti informaciją, iš kokių šaltinių ir kokie vartotojo asmens duomenys surinkti, kokiu tikslu jie tvarkomi ir kam teikiami. Gimnazija gavusi vartotojo prašymą ne vėliau kaip per 30 kalendorinių dienų nuo vartotojo prašymo gavimo dienos pateikia prašomus duomenis arba nurodo atsisakymo tenkinti tokį prašymą priežastis tokia pat forma, kokia kreipėsi vartotojas arba vartotojas sutiko gauti informaciją apie duomenis kitu gimnazijos pasiūlytu būdu.
3. Vartotojas prašymą dėl susipažinimo, koregavimo ar panaikinimo su jo atžvilgiu Gimnazijos surinktais asmens duomenimis gali pateikti el. paštu info@jralio.lt arba registruotu paštu Gimnazijos veiklos adresu adresas Žeimių g. 20, LT-55125 Jonava.

**V SKYRIUS**

**BAIGIAMOSIOS NUOSTATOS**

1. Su Privatumo politika galima susipažinti ir ją atsispausdinti bet kuriuo metu www.jralio.lt Apie visus būsimus Privatumo politikos pasikeitimus ir/ar papildymus vartotojai visuomet bus informuoti naująją Privatumo Politikos redakciją paskelbiant www.jralio.lt.
2. Gimnazija neatsako už ryšio sutrikimus, dėl kurių Gimnazijos internetinio puslapio vartotojai ir kiti asmenys negali pasiekti internetinio puslapio ar naudotis paslaugomis.
3. Gimnazija neturi galimybės visiškai garantuoti, kad Gimnazijos internetinio puslapio funkcionavimas bus nepertraukiamas ir be jokių sutrikimų bei klaidų, kad Gimnazijos internetinis puslapis bus visiškai apsaugotas nuo virusų ar kitų kenksmingų komponentų. Vartotojas yra informuojamas, kad bet kokia medžiaga, kurią vartotojas skaito, atsisiunčia ar kitaip gauna naudodamasis Gimnazijos internetiniu puslapiu,  yra išimtinai gaunamas vartotojo nuožiūra bei rizika, ir tik vartotojas atsako už žalą, padarytą vartotojui bei vartotojo kompiuterinei sistemai.
4. Vartotojų klausimai, komentarai bei pageidavimai, susiję su Privatumo politika, pateikiami elektroninio pašto adresu info@jralio.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_